《次新邑钱宰黄丞韵》
宋代·吕声之

一邑何期获二贤，花开满县总翩翩。
赋诗各出新机锦，裕国还饶内府钱。
槐竹两行公事辨，丝桐三弄政声傅。
作成和气农家好，多稼如云咏大田。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。